New Central Library בעיר Calgary הוא פרויקט אדריכלי לא שגרתי, בטח לא לספרייה עירונית. את הפרויקט תכננה חברת האדריכלות הבינלאומית Snøhetta. מדובר בעצם במערכת ספריות שפתוחות ונגישות לציבור הרחב של קלגרי, עם חזות חיצונית שמדמה גבישים ואטריום פנימי מעוטר ברצועות עץ.
הספרייה המרכזית החדשה, שנפתחה לציבור ב-1 בנובמבר 2018, והיא מספקת בית גדול יותר לאוסף הספרות של העיר הקנדית קלגרי וכן מקום לאירועים. הספרייה ניצבת באזור תרבותי הולך וגדל הכולל תיאטראות, גלריות, ואת המרכז למוזיקה הלאומית שהושלם בשנה שעברה.
הבניין בגודל 22,300 מ"ר מיועד לשוות אווירה טבעית עם חדירה אור רב ככל האפשר, המבנה מאופיין בחלל גבוה מאוד עם חלונות בחיתוכים שונים וזוויות. פנים המבנה מצופה בארז אדום מערבי מכופף באדים כדי ליצור קשתות מתעקלות בכיוונים מרובים. אגב, המבנה נבנה מעל תחת רכבת.
מהכניסה המקורה מגיעים המבקרים לאטריום ענקי במרכז הבניין. המרחב מעוצב בצורת עין או קנו – התייחסות לתושבי קנדה המקוריים. פנים המבנה מרופד כמעט כולו בעזרת לוחות עץ ליצירת אווירה חמימה ועוטפת גם בחלל הגדול והמרווח.
במנה יש מקום להתכנסויות ולאירועים, בית קפה, אזור לשעות סיפור לילדים ולהורים, אזורים לישיבה נינוחה ומרופדת (וצבעונית) לילדים כולל סולמות ורהיטים שבהם הם יכולים לקרוא ולשחק. כל אזור מאופיין בפינות ישיבה וריהוט בסגנון שונה, חלקם מיועדים ללמידה שקטה ואינטימית.
בחוץ מכוסה הבניין בלוחות זכוכית בעלי אטימות משתנה – מלבן לשקוף. על הזכוכית מולבשות מסגרות מודולריות שמטרתן ליצור דפוס שנראה כמו גבישי קרח, או בתים קטנים במקומות מסוימים.
לאורך המסדרונות ההיקפיים, מסגרות החלונות יוצרים צללים משתנים לאורך כל היום כך שיש משחק עם כמות האור החודרת פנימה לרווחת הקוראים והמבלים בספרייה. בלילה נוצר אפקט מיוחד ושונה – החלונות נעשים שקופים יותר והבוהק מבפנים נעשה אינטנסיבי יותר.
משרד האדריכלות המוביל Snøhetta מצטרף רשימה של חברות בינלאומיות רבות שעובדות בעיר קלגרי, שנודעה בשנות השבעים הודות לתעשיות הנפט והאנרגיה, אך נפגעה קשה במיתון העולמי בשנת 2008. פרויקטים אדריכליים חדשים וחדשניים מסמלים את חזרתה לתהליך של צמיחה ופריחה.